ইন্টারনেটে বাংলা (ইউনিকোড) ওয়েবসাইটের সংখ্যা দিনে দিনে বেড়েই চলেছে। জনপ্রিয় হচ্ছে আমাদের মাতৃভাষার ব্যবহার আর সাথে সাথে বাড়ছে বাংলাতে ইমেইল, পোস্ট, নিবন্ধ, ব্লগিং, মন্তব্য ইত্যাদি করা। কিন্তু বাংলা বানান পরীক্ষক (স্পেল চেকার) না থাকায় মাঝে মাঝে বেশ সমস্যায় পড়তে হয়। মজিলা ফায়ারফক্স ব্যবহারকারীদের জন্য সুখবর হচ্ছে সমপ্রতি বাংলা স্পেল চেকিং ডিকশনারী এ্যাড-অন্স পরীক্ষামূলকভাবে অবমুক্ত হয়েছে। ফলে মজিলা ফায়ারফক্সে বাংলা লিখতে ভুল করলে সেটি যেমন বোঝা যাবে তেমনই তা সংশোধন করা যাবে। মাত্র ৩৫৫ কিলোবাইটের এই এ্যড-অন্সটি https://addons.mozilla.org/en-US/firefox/addon/13660 থেকে ইনস্টল করে ফায়ারফক্স রিস্টার্ট করে নিন। এটি ফায়ারফক্সের প্রায় সকল সংস্করণের পাশাপাশি মজিলা থান্ডারবার্ড এবং সিমানকিতেও ইনস্টল করা যাবে।